**כשירות תרבותית – סדנה לשוטרים בתחנות – מתווה.**

**אוכלוסיית יעד: שוטרים בתחנה.**

**גודל הקבוצה: בין 20 ל-40 שוטרים בקבוצה.**

**אורך הסדנה: 5 שעות**

**מטרות:**

* הקניית ידע בתחום הכשירות התרבותית
* הבנת הצורך בהנגשה תרבותית על ידי השוטרים
* שיפור הכשירות התרבותית של השוטרים

**יעדים**

* + - **מתן ידע בנושא הקהילות הספציפיות** - אתגרים, התפתחות, מגמות, מנהגים.
		- **הבנת הדינמיקה של מפגשים בין קבוצות חברתיות שונות**
		- **כלים ומיומנויות** - תרגול כלים ומיומנויות למפגש בין תרבותי אפקטיבי כולל סימולציות וניתוחי מפגשים בין תרבותיים מעבודת השוטרים בתחנה.

**אופן ביצוע:**

בקבוצות עד 25 שוטרים, הסדנה תתקיים במעגל.

בקבוצות מעל 25 שוטרים, הסדנה תתקיים ב"שולחנות עגולים".

**אמצעים דרושים:**

ברקו, מחשב

שולחנות וכיסאות הניתנים להזזה.

**תכנית הסדנה:**

**יחידה א' - 70 דקות**

1. **פתיחה על ידי מת"ח או סמת"ח** עם דגש על חשיבות העיסוק בנושא לטובת שיפור התפקוד באירועים ומניעת הפשיעה – **10 דקות.**
2. **הצגת הסדנה ומטרותיה – 5 דקות**
3. **בירור המושג "כשירות תרבותית"** והרלוונטיות שלו לעבודה המשטרתית, תוך התייחסות לאירועים מהשטח.

**פתיחה עם התייחסות ספונטנית לתרחישים – 15 דקות**. למשל:

* *ניידת סיור מבחינה בקבוצת צעירים ממוצא אתיופי על הספסלים בפארק. מכיוון שבשבוע האחרון טופלו כמה מקרי אלימות קשה שהתפתחו בעקבות שתיית אלכוהול בפארק זה, החליטו השוטרים לעכב את הצעירים לתחנה למען הרתעה.*
* ***לאחר מספר מקרים של יידוי אבנים על הניידות, הוחלט לא לשלוח ניידות במקרים שאינם קשים.***
* *לאחר זיהוי מספר רב של מקרי אלימות בשני פאבים של יוצאי אתיופיה בעיר, מחליט מת"ח להעמיד כל יום שישי לקראת בוקר ניידת סיור בצמוד לפאב כמעשה התרעה. ההחלטה מצמצמת באופן מיידי מספר פצועים. תגובה של הקהילה: "מחפשים אותנו".*
* *מתקבלת קריאה על אלימות במשפחה בשכונה חרדית . עקב אילוצים, השוטרים מגיעים אחרי כניסת שבת. חשוד מבקש להתפנות ברגל לתחנה כדי לא לחולל שבת. התחנה נמצאת במרחק של כחצי שעה הליכה. לאחר התלבטות וקבלת אישור מראש משמרת, השוטרים נענים בחיוב.*
* עובדת קהילתית משכונת קריית משה טוענת כי אין טעם להתקשר למשטרה כי כאשר המוקדנים מקליטים את הכתובת ורואים שמדובר בקריית משה, יש הוראה לא לשלוח ניידת.

התייחסות למושגים "שיטור יתר", "שיטור חסר", "שיטור כשיר תרבות" על בסיס האירועים.

**רקע תיאורטי – 15 דקות**

* מהי כשירות תרבותית?
* כשירות תרבותית לשם מה?
* כשירות תרבותית במשטרות בעולם.

**ידע תרבותי כמשפר תפקוד בתנאיי מפגש בין-תרבותי – דוגמאות מהשטח – 15 דקות.**

נתייחס למגוון תרחישים, למשל:

* ***מתקבלת קריאה מלשכת התעסוקה בעיר שגבר ממוצא קווקזי מאיים בסכין על פקיד הלשכה. לדברי הפקיד הוא רק הזמין את אשתו של החשוד להיכנס למשרד בפנייה "בבקשה גברת".***
* *מרי, עובדת סיעוד פיליפינית, מועסקת בבית קשיש בן מקבלת הוראות מבן המעסיק, המתגורר בבית. לאחר ארבעה חודשים היא עוזבת, בלי למסור הודעה מוקדמת. הבן מגיש תביעה נגדה לרשות ההגירה על שנטשה את המטופל וטוען, שהיא "ברחנית". הוא מגיש גם תלונה למשטרה וטוען, שהיא גנבה תכשיטים. מרי נלקחת לחקירה ונחקרת על ידי חוקר בצורה אגרסיבית. היא טוענת שביצעה את עבודתה הקשה באמונה ושמעולם לא לקחה תכשיטים. לטענתה, היא עזבה את הבית בלית ברירה, משום שבן המעסיק סירב לשלם לה את אשר סיכמו ביניהם. כשהיא נשאלת אם לא יכלה לשוחח עם הבן של המעסיק על כך, היא עונה, שהוא נוהג לצעוק ולאיים. כשהיא נשאלת מדוע לא פנתה למשטרה בקשר לאיומים, היא שותקת וכשהיא נשאלת אם יש לה דברים נוספים למסור, היא משפילה מבט וממלמלת שלא.*
* *נער מתוך הקהילה התלונן במשטרה על היותו קורבן לסחיטה של 50.000 ₪. האם זה סביר שלנער בגיל 16 יש 50000 שח ברשותו ?*

**מצגת המלצות לגבי אוכלוסיות ספציפיות – 10 דקות.**

**הפסקה – 15 דקות**

**יחידה 2 – 60 דקות**

**בירור המושג "אחרות"** – מאפיינים רגשיים, קוגניטיביים וחברתיים של חוויית ה"אחרות" ביחסי מיעוט-רוב וזיהוי דרכי ההתמודדות השונות, תוך חיבור לנושאים רלוונטיים לתחנה.

**פתיחה עם משחק מטפורי הממחיש חוויית האחרות**. המתנדב "מדגים" את החוויה ומאפשר ניתוח מידי עם תובנות בקשר לעוצמות רגשיות הטמונות בה. לעוצמות אלה פוטנציאל לקונפליקט ופוטנציאל ללמידה. נרצה כי בתום היחידה יבינו השוטרים כיצד זיהוי חוויית האחרות אצל האזרח יאפשר הבנה עמוקה יותר של האירוע, פיענוח מדויק יותר של התנהגותו וגיוסו לשיתוף פעולה.

**הפסקה – 15 דקות**

**יחידה 3 – 60 דקות**

**"אנטומיה" של מפגש בין-תרבותי.** התנסות מטפורית של משחק קלפים וניתוח מאפיינים של מפגש בין-תרבותי. מודלים המאפשרים זיהוי והתמודדות אפקטיבית עם מאפיינים אלו.

משחק קלפים מיוחד מאפשר להתנסות באופן אותנטי במפגש בין-תרבותי מבלי לצאת מהחדר ומספק חוויה מידית לניתוח.

על בסיס החוויה נלמד את מודל הקרחון התרבותי ומודל תקשורת של שנלר. שני המודלים מגבירים מודעות ומגבירים יכולת זיהוי של סיטואציות מורכבות.

**הפסקה – 15 דקות**

**יחידה 4 – 60 דקות**

1. **"יומן תחנה"** – ניתוח אירועים, תוך מיקוד האתגרים בעבודה עם הקהילות השונות ויישום הידע שנרכש ביחידות הקודמות – **50 דקות.**

ביחידה זו נרצה להתנסות במיומנויות של כשירות תרבותית:

* יכולת ניתוח של מצבים משטרתיים **בהסתכלות מורכבת**: הסתכלות על מעגלי הזהות השונים המשפיעים על המפגש בין השוטר לאזרח (פסיכולוגיים , תרבותיים, פוליטיים, מגדרים, סוציואקונומיים ).
* הבחנה בין **שיטור חסר, שיטור יתר ושיטור כשיר תרבות .**
* הבנת המאפיינים של מאפיינים של "אחרות" כסטאטוס חברתי: עיבוד נכסים, זכרון קולקטיבי, קהל מדומה ועוד.
* הכרות עם **המאפיינים של המפגש הבין תרבותי**.
* שימוש ב**ידע תרבותי** רלוונטי לעבודת השוטר אודות הקהילות ויכולת לסמן סימני שאלה ולמצוא כתובת לתשובה.

להלן יומן תחנה לדוגמה:

***משימה: קראו את האירוע. לרשותכם הידע שלכם וכן חומר כתוב. חישבו:***

1. ***מה המטרה של השוטר באירוע?***
2. ***מה סמוי? איזה אינפורמציה תרבותית אינה נראית על פני השטח? (כתבו ידע או שאלות לבירור)***
3. ***מה אפשרויות הפעולה שעמדו בפני השוטרים?***
4. ***באיזו דרך פעולה אתם הייתם בוחרים?***

 **8.00-9.00**- התקבלה תלונה מאישה יוצאת העדה האתיופית על אלמ"ב. בחקירה היא טוענת שהוא חשב לאנוס אותה וגם עשה סימנים שרוצה להרביץ לה -עם העיניים. מתוך השיחה אין אתם מצליחים להבין מהי העבירה.

בעקבות חקירת האישה המעלה הרבה סימני שאלה, אתם מזמינים את הגבר לחקירה. להפתעתכם הוא לא מנסה להגן על עצמו או לתת את גרסתו- אלא יושב בשקט או עונה בתשובות "כן ולא".לא מנסה להסביר את עצמו

**9.00-10.00**- שוטר סיור מדווח בקשר כי הוא מוביל לתחנה חשוד שהתנגד לעיכוב. החשוד הינו עולה חדש מאוקראינה שכלל אינו דובר עברית. השוטר הגיע לביתו של החשוד לאחר שאמו הקשישה נפטרה במיטה. בהגעת השוטר בבית היו חשוד וביתו הקטינה. השוטר גילה חוט תפירה קשור מתחת ללסת וסביב הראש של האישה. ניסיונות לברר עם החשוד מה פשר החוט לא צלחו. גם הילדה לא הצליחה לתרגם. כאשר ביקש השוטר מהחשוד להתלוות עליו לתחנה להמשך בירור, החשוד התנגד והובא לתחנה באזיקים.

**10.00-11.00**- צוות בילוש שלך מביא לתחנה עצור בדואי בשם אחמד אלסנע מתל שבע. ר.צוות הבילוש מספר לך שהם היו בדרכם לעצור חייב מעצר בשם סלימאן אלסנע בתל שבע והם נתקלו באחמד באקראי. הם שאלו אותו אם הוא מכיר את סלימאן והיכן הוא גר, ואחמד ענה להם שהוא לא מכיר אותו ולא יודע איפה הוא גר. לאחר מכן התברר כי מדובר באחיו ולכן הם עצרו אותו בגין הכשלת שוטר.

**11.00-12.00**- צוות בילוש שנשלח לחיפוש סמים בבית קווקזי בעקבות מידע מודיעיני, מדווח שבעת החיפוש, בעל הבית קפץ ממקומו וחסם כניסה לאחד חדרים בעוד שסכין בידו. הבלשים מדגישים שבעל הבית לא הגיב כך בזמן חיפוש בחדרים אחרים, אלא בני הזוג שיתפו פעולה עם השוטרים באופן מלא.

**12.00-13.00-** ניידות מוזעקות לכפר ערבי עקב התקוממות הגובלת באלימות כנגד הניידת. במהלך ביצוע פקודת הוצל"פ בכפר, השוטר נכנס לבית החייב וביקש ממנו להתארגן. במהלך ההתארגנות של החייב אשתו הגישה לשוטר כוס קפה. השוטר סירב בטענה כי איננו מוכן לשתות בביתו של חייב. האישה החלה לקלל את השוטר. הבעל ששמע את הצעקות, סירב להצטרף לשוטרים. שכנים ששמעו את הצעקות החלו להגיע לבית.

**13.00-14.00**- אתם מגיעים לזירת הרצח כאשר גופתה של הקורבן יוצאת העדה האתיופית, על הרצפה והמולה גדולה של אנשי העדה מסביבה- בוכים וצועקים. כל ניסיון לפזר אותם כדי לבצע זיהוי פלילי נענה בסירוב, ומתחילה להיווצר אווירה עוינת בחדר.

**14.00 – 15.00** - אישה ממוצא אתיופית הגיעה לתחנה נסערת וספרה לחוקרים שהבעל "הרביץ לה לפני הקפה".

**15.00 – 16.00** - במהלך משמרת בעיר לוד, בוצע מרדף רגלי אחרי גנב רכב ממוצא ערבי. במהלך המרדף, נכנס החשוד לתוך המסגד בעיר. השוטרים סגרו את האזור. מבקשים הוראות להמשך הפעולה.

1. **סיכום עם פנים קדימה – 10 דקות.**